MLDataScientist/Wikipedia-uzbek-2024-05-01 huggingface dataset:
Turkiya Ayollar Milliy Voleybol Terma jamoasi

Turkiya Ayollar Milliy Voleybol Terma jamoasi Turkiya voleybol federatsiyasi tomonidan boshqariladi va xalqaro musobaqalarda Turkiya sharafini himoya qiladi. 2023-yil 16-iyul holatiga ko‘ra terma jamoa FIVB jahon reytingida birinchi o‘rinni egallagan.

2003-yilda ayollar voleybol bo‘yicha Yevropa chempionatida 2-o‘rinni egalladi va o‘shandan buyon jamoa Turkiyada "Tarmoq Sultonlari" deb ataladi. Bu nom jamoaga chempionatni yoritgan TRT telekanali xodimlari tomonidan berilgan.

Jamoa 2011-yil ayollar o‘rtasida voleybol bo‘yicha Yevropa chempionatida 3-o‘rinni egallagan, 2015-2023-yillarda ketma-ket 5 marta yarim final yo‘llanmasini qo‘lga kiritgan, 2015-yil 4-o‘rinni, 2017-yilda 3-o‘rinni, 2019-yilda 2-o‘rinni, 2021-yilda 3-o‘rinni va 2023-yilda 3-o‘rinni egallagan.

Tarmoq Sultonlari 2023-yilda jami 3 ta kubokni qo‘lga kiritdi. Bular Millatlar ligasi chempionati kubogi, Yevropa chempionati kubogi va Jahon chempionati kuboklaridir. Tarmoq Sultonlari mamlakat terma jamoalari o‘rtasidagi eng yaxshi natija qayd etgan.

Tarixi

Turkiya ayollar terma jamoasi birinchi xalqaro o‘yinini 1957-yil Xalqaro Istanbul turnirida boshlagan. Jamoa birinchi g‘alabasini 1961-yil 22-iyulda G‘arbiy Germaniyaga qarshi o‘yinda 3:2 hisobida qo‘lga kiritgan.

1963-yil Ruminiyada bo‘lib o‘tgan Yevropa chempionati milliy terma jamoa uchun birinchi Yevropa chempionati edi. Ular bu musobaqada qatnashgan 13 ta jamoa o‘rtasida 10- o‘rinni egallagan.

Navbatdagi chempionat 1967-yil Turkiyada bo‘lib o‘tgan. Ushbu musobaqada 15 ta jamoa qatnashadi va ular orasida Turkiya terma jamoasi 12-o‘rinni egallagan. Jamoaning birinchi g‘alabasi 2003-yil Turkiyada bo‘lib o‘tgan Yevropa ayollar voleyboli chempionatida ikkinchi o‘rinni egallashi bo‘lgan.

Turkiya milliy terma jamoasi 2006-yili ilk bor Jahon chempionatida qatnashgan va chempionatni 10-o‘rinda yakunlagan. Ushbu chempionat Yaponiyada bo‘lgan edi. Bu o‘yinda Italiya bilan bellashgan Turkiya terma jamoasi Mustafo Kamol Otaturkga hurmat bajo keltirish uchun taym-aut oldi va bu ishi bilan tarixga kirgan.

Jamoa ilk bor 2008-yilda FIVB Jahon Gran-pri chempionatida ishtirok etib 7-o‘rinni egallagan.  2010-yilda jamoa o‘z tarixidagi eng yuqori natijaga erishgan holda Jahon chempionatini 6-o‘rinda yakunlagan.

Terma jamoa 10-marta qatnashgan 2011-yilgi Yevropa voleybol chempionatida 3-o‘rinni egallagan. 2012-yilda Xitoydagi Gran-prida bronza medalini qo‘lga kiritishgan.

2017-yilda Ayollar voleyboli bo‘yicha Yevropa chempionatida uchinchi, 2019-yilda esa ikkinchi bo‘lgan. Turkiya Milliy terma jamoasi 2020-yilgi Olimpiadada yana qatnashish imkoniyatiga ega bo‘ldi. 2020-yilgi Tokio Olimpiadasida jamoa chorak finalda imkoniyatni Janubiy Koreyaga imkoniyatni boy berib, 5-o‘rinni egallagan.

2023-yilda AQShning Texas shtati Arlington shahrida bo‘lib o‘tgan Millatlar ligasi final o‘yinida Xitoyni 3:1 hisobida mag‘lub etib ilk bor Millatlar Ligasi chempioniga aylandi.

Tashqi havolalar

 TVF Resmi Web Sitesi  
 CEV Resmi Web Sitesi, «2009 Avrupa Şampiyonası Türk Millî Takımı Fotoğrafı-1»

Manbalar
Fereshteh Forough

Fereshteh Forough (1985-yilda tugʻilgan) – afgʻonistonlik ijtimoiy faol va mamlakatidagi qizlar uchun birinchi kodlash maktabi – Code to Inspire (CTI)ning bosh direktori hamda asoschisi. Shuningdek, gender tengligi va rivojlanayotgan mamlakatlarda raqamli savodxonlik orqali ayollarning imkoniyatlarini kengaytirishga xizmat qiluvchi ijtimoiy faol ayol.

Taʼlimi 

Fereshteh Forough Eronda afgʻon oilasida tugʻilgan. U qochqinlikda katta boʻlgan. 2001-yilda Tolibon magʻlubiyatidan bir yil oʻtgach, uning oilasi Afgʻonistonning Hirot shahriga koʻchib oʻtdi.

Forough Eronda adabiyotga ixtisoslashtirilgan maktabni tamomlagan. U dastlab informatika faniga, umuman, texnologiyaga qiziqmasdi, lekin kollejga kirish imtihonini topshirgandan soʻng ushbu sohaga qiziqishi ortdi. Otasi qizini zamonaviy sohalarda sinab koʻrishga undadi. Keyin u Hirot universitetida kompyuter ixtisosligi boʻyicha bakalavr darajasini, keyinchalik Germaniyaning Berlin Texnik universitetida magistrlik darajasini oldi.

Faoliyati 
Fereshteh Forough magistrlik darajasini olib, Hirotga qaytgach, oʻzining oʻzi tahsil olgan Hirot universitetida informatika professori boʻldi va u yerda uch yil ishladi. 2015-yil yanvar oyida „Code to Inspire“ ga asos solishdan oldin „Womenʼs Annex Foundation“ hammuassisi va boshqaruv kengashi aʼzosi boʻlgan. Hozirda Raqamli Fuqarolar Jamgʻarmasi nomi bilan tanilgan ushbu tashkilot notijorat tashkilot boʻlib, qizlar va ayollarni raqamli savodxonlikka oʻrgatadi va rivojlanayotgan mamlakatlardagi qizlarga texnologiya va internetdan foydalanishni taʼminlash uchun faoliyat olib boradi.

Manbalar 

Yashayotgan insonlar
1985-yilda tugʻilganlar
Olima ayollar
Hacımusalar, Mudurnu

Hacımusalar — Turkiyaning Bolu viloyati Mudurnu tumaniga qarashli qishloq. Aholisi 193 nafar (2021).

Manbalari
Nataliya Basarab

Nataliya Kazimynana Basarab (ukraincha: Natalya Kazimirіvna Basarab) 1954-yil 23-aprel Ukrainaning Ternopil viloyatida tugʻilgan rassomi.

Hayoti 

U Ternopil Kooperativ kollejining dekorativ va badiiy boʻlimini 1975-yil tamomlagan. Bu oʻquv muassasi unda rassomchilikning shakllanishida muhim rol oʻynagan, shunindek, Igor Dudaning maʼruzalari ham namoyish etilgan. U Ternopil markaziy Doʻkonida rassom-deknorator (1975—1993-yil), Ternopil oʻrta maktabida (1993) rassom boʻlib ishlagan.

Faoliyati 

U oʻz rasmlarini yaratishda yogʻli boʻyoqlardan, qush patlaridan, shisha va shoyi boʻyoqlardan hamda aplikatsiyadan foydalangan. 1999-yildan beri u qoʻgʻirchoqlar bilan shugʻullanmoqda. 2022-yilda u „Ukrainian women“ (20 ta rasm) deb nomlangan ayollar portretlari toʻplamini chizgan.

1975-yildan beri sanʼat koʻrgazmalarining ishtirokchisi hisoblanadi. Ternopildagi shaxsiy koʻrgazmalar (1994-yildan beri yetti marotaba), Kiyev (1998); Fransiyada (2001, 2004) davlatlarda koʻrgazmalarini namoyish qilgan. 2013-yilda rassom studiyadagi kvartirasida sanʼat salonini ochgan.

Asarlari Ternopil mintaqaviy muzeyida mahalliy lore va sanʼat, Ukraina, Germaniya, Polsha, Rossiya, AQSh vaFransiyada shaxsiy toʻplamlarda saqlanadi.

Manbalar 
 https://en.wikipedia.org/wiki/Natalia_Basarab#cite_ref-%D1%82%D0%B5%D1%81_1-1 Anton Grib, Tarama Udіna., Basarab Natalya Kazimirіvna https://en.wikipedia.org/wiki/Ternopil_Encyclopedic_Dictionary
 https://library.te.ua/wp-content/uploads/2009/03/2016%20mt.pdfMistsі Ternopіlщini. Chastina 1. Obrazotvorche mistestvo: bіblіografіchniy pokajchik, departament kulturi, relіgіy ta natsіonalnostey Ternopіlskoї oblderjadmіnіstaratsії, Ternopіlska oblasna unіversiteska naukova bіblіoteka; ukladach Miskіv V.; vstupna stattya І. Duda; kerіvnik proєktu ta naukoviy redaktor Vіtenko V.; redaktor Jovtko G., Ternopіl : Pіdruchniki і posіbniki, 2015, s. 106—110, ISBN 978-966-07-2936-0.
 Oksana Tsvik (2022-05-19). https://web.archive.org/web/20220519183541/https://suspilne.media/241245-ternopilska-hudoznica-stvorila-dva-desatki-zinocih-obraziv/

1954-yilda tug'ilganlar
Yashayotgan insonlar
rassomlar
Axmed Ahmedov

Axmed Dadash ogli Axmedov ( 1936-yil 20-may) – Sovet ozarbayjon paxtakori, Sotsialistik Mehnat Qahramoni (1981).

Hayoti va faoliyati 
1936-yil 20-mayda Ozarbayjon SSR (hozirgi Ozarbayjon Respublikasi) Agjabodi viloyati, Arazbar qishlogʻida dehqon oilasida tugʻilgan. Millati ozarbayjon. Jdanov tumani Tazakend qishlogʻidagi oʻrta maktabni tamomlagan. 1951-yilda Jdanovskaya Mil mashina-traktor stantsiyasi (MTS) kurslarini tamomlagan.

1951-yildan – Ozarbayjon SSR Jdanovskiy (1989-yildan Beylagan) tumani S.Shaumyan nomidagi kolxoz (1989—1995-yillarda – Samed Vurgun nomidagi kolxoz) kolxozchi, paxtakorlar brigadiri. Oʻrta maxsus maʼlumot olgan. 1960-yilda u KPSS aʼzoligiga qabul qilindi.

1966-yilda Axmed Ahmedov brigada dalalarida hosildorlikni 30 sentnerga yetkazdi. 1970-yilda Agdam qishloq xoʻjaligi texnikumini tamomlagan. Yetti yillik (1959—1965) yakunlari boʻyicha yuqori mehnat yutuqlari uchun – „Shon-sharaf belgisi“ ordeni bilan taqdirlangan va sakkizinchi besh yillik reja natijalariga koʻra (1966—1970) Lenin ordeni bilan taqdirlangan.

SSSR Oliy Soveti Prezidiumining 1981-yil 23-fevraldagi Farmoni bilan 1980-yilning va oʻninchi besh yillikning rejalari va sotsialistik majburiyatlarini bajarishda erishilgan katta muvaffaqiyatlar va ishlab chiqarish va davlatga sotishni koʻpaytirish, paxta va boshqa qishloq xoʻjaligi mahsulotlari yetishtirishdagi xizmatlari uchun Axmedov Axmed Dadash oʻgʻli Lenin ordeni va „Oʻroq va Bolgʻa“ oltin medali hamda Sotsialistik Mehnat Qahramoni unvoni bilan taqdirlangan.

Oʻn birinchi besh yillikda (1981—1985) Ahmedov brigadasi 218 gektar maydondan gektariga 53 sentnerdan yuqori paxta hosili oldi, brigadirning oʻzi besh yillikda mashinada 1100 tonna paxta terib oldi. 1986-yilda partiyaning XXVII qurultoyi sharafiga 650 tonna birinchi navli xomashyo yigʻib olish majburiyatini oladi.

SSSR Oliy Kengashining XI chaqiriq (1987—1989) va Ozarbayjon SSR Oliy Kengashining X va XI chaqiriqlari (1980—1987) deputati. Ozarbayjon Kommunistik partiyasining XXVIII, XXIX, XXX, XXXI qurultoylari delegati. Ozarbayjon Kommunistik partiyasi Jdanovskiy tuman qoʻmitasi byurosi aʼzosi.

1995-yildan Beylagan tumanidagi gʻalla va paxtadan yuqori hosil olgan „Ilgar“ qishloq xoʻjaligi kooperativi direktori lavozimida ishlab kelgan. 2000-yildan – Beylagan viloyati oqsoqollar kengashi raisi.

Beylagan viloyati (Ozarbayjon) Tazakend qishlogʻida yashagan. Ozarbayjon SSRda xizmat koʻrsatgan mexanizator (1972). Ozarbayjon SSR mashina paxta terimi ustasi (1972). Mehnat sohasidagi SSSR Davlat mukofoti laureati (1985).

Mukofotlari 
Lenin ordeni (04.08.1971; 12.12.1973; 27.12.1976; 23.02.1981);

„Hurmat belgisi“ ordeni (30.04.1966);

Sotsialistik Mehnat Qahramoni;

SSSR xalq xoʻjaligi yutuqlari koʻrgazmasidan oltin, 2 kumush va 2 bronza medali sohibi;

Mehnat sohasidagi SSSR Davlat mukofoti laureati;

Ozarbayjon SSR mashina paxta terimi ustasi.

Manbalar

Adabiyotlar 

 Ахмедов Ахмед Дадаш оглы // Энциклопедия хлопководства. — Таш.: гл. ред. Узбекской Советской Энциклопедии, 1985. — Т. I.
 Всегда в поиске // Хлопководство. — 1985. — Вып. 1.
Sarıcalar, Goynuk

Sarıcalar — Turkiyaning Bolu viloyatining Goʻynuk tumaniga qarashli qishloq. Aholisi 2021-yil holatiga ko'ra 181 kishi.

Manbalar 

Koordinatalar Vikimaʼlumotlarda
Pukyong milliy universiteti

Pukyong milliy universiteti (PKNU) – 1996-yilda tashkil etilgan Janubiy Koreyaning Pusan shahridagi universitetdir. Universitetda ikkita kampus mavjud: Daeyeon-dong va Yongdang-dong. PKNU anʼanaviy ravishda baliqchilik fanlari va boshqa dengiz sohalariga eʼtibor qaratadi va dengiz va texnologiya tadqiqotlari uchun keng imkoniyatlarga ega.

Tarixi 
PKNU 1996-yilda ikkita milliy universitet Pusan milliy baliqchilik universiteti(1941) va Pusan milliy texnologiya universitetining (1924) birlashishi natijasida tashkil etilgan.
Tarixiy jihatdan, Daeyeon-dong baliqchilar yashaydigan kichik baliq ovlash qishlogʻi edi. 20-asrning dastlabki yillarida baliqchilik rivojlandi va aholi katta daromad olishgan. Ular pulni hozirgi Daeyeon-dong kampusi maydonini sotib olishga sarflaganlar va uni oʻquv markazi tashkil etish sharti bilan hukumatga xayriya qilishgan. Koreya urushi paytida Daeyeon kampusi AQSh havo kuchlari tomonidan aerodrom sifatida ishlatilgan. Bugungi kunda bu bino talabalar oshxonasi sifatida ishlatiladi.

PNKU muzeyi 
PKNU muzeyi Cheongun binosining birinchi va ikkinchi qavatlarida joylashgan. U Janubiy Koreyadagi universitetlar orasida baliqchilik va dengizshunoslik sohasidagi eng katta materiallar toʻplamiga ega. 2278 ta eksponat, shu jumladan 1262 ta madaniy ob’ektlar, 374 ta dengiz organizmlari, 287 ta baliq ovlash uskunalari va baliq ovlash kemalari, 55 ta kemalar, PKNUga oid 283 ta tarixiy materiallar mavjud.

Manbalar

Havolalar 

Universitetlar
Yucebag

Articles with short description
Short description is different from Wikidata

Yücebag (    ) Turkiyaning Batman viloyati Sason tumanidagi shaharcha (belde) va munisipalitetdir. Aholisi 2729 nafar (2021). Shahar Tepe, Barish, Yulduz, Karşıyaka, Aydinlik, Binekli, Gunluce va Kochkaya kvartallaridan iborat. Shaharda Siyan qabilasining kurdlari istiqomat qiladi.

Ma'lumotnomalar 

Koordinatalar Vikimaʼlumotlarda
Wojciech Kamiski

Wojciech Kamiski – polshalik professional basketbol murabbiyi hisoblanadi. 2020-yildan buyon Wojciech Kamiski Polsha Basketbol Ligasining (PLK) „Legiya Varshava“ klubi bosh murabbiyi boʻlib faoliyat olib bormoqda.

Faoliyati 
Wojciech Kamiski 2013-yilda Roza Radom terma jamoasi bosh murabbiyi etib tayinlangan. Wojciech Kamiski Rozani terma jamoasini 2016-yilda Polsha basketbol kubogi sovriniga olib chiqgan. Wojciech Kamiski 2015-yilda PLKda yilning eng yaxshi murabbiyi deb topilgan.

2019-yil 12-iyun kuni Wojciech Kamiski Germaniya Basketbol Bundesligasining (BBL) Syntainics MBC bosh murabbiyi etib eʼlon qilingan hamda u yerda Silvano Poropat oʻrnini egallagan. Bundan tashqari, Wojciech Kamiski Polsha milliy basketbol jamoasida yordamchi murabbiy boʻlgan.

2020-yil 23-fevralda Wojciech Kamiski Polsha Basketbol Ligasi (PLK) Legiya Varshava bilan bosh murabbiy sifatida shartnoma imzolagan.

Mukofotlari 

 PLK eng yaxshi murabbiyi : 2014–2015-yil.

Manbalar

Havolalar 

 Eurobasket.com profili
Yashayotgan insonlar
1972-yilda tugʻilganlar
Basketbol murabbiylari
Akitakata

– Yaponiyaning Hiroshima prefekturasining shimoliy markazida joylashgan shahar.

Geografiyasi 
Akitakata shimoliy-markaziy Hiroshima prefekturasida joylashgan va Chugoku togʻlari bilan oʻralgan. Shaharning Midori va Takamiya mahallalari kuchli qor yogʻadigan hududlar sifatida belgilangan.

Qoʻshni munitsipalitetlari 
Hiroshima prefekturasi

 Hiroshima
 Higashihiroshima
 Kitahiroshima

Iqlimi 
Akitakata nam subtropik iqlimga ega, issiq yoz va salqin qish bilan boshqa shaharlardan ajralib turadi.. Akitakatada oʻrtacha yillik harorat 13 °C ni tashkil qiladi, oʻrtacha yillik yogʻingarchilik 1581 mm. Sentyabr eng nam oy hisoblanadi. Harorat oʻrtacha avgust oyida eng yuqori 24,8 °C atrofida va yanvar oyida eng past yaʼni 1,6 °C atrofida.

Demografiyasi 
Yaponiya aholini roʻyxatga olish maʼlumotlariga koʻra, Izumi aholisi oʻtgan asrda barqaror ravishda koʻpaygan.

Tarixi 
Akitakata hududi qadimgi Aki viloyatining bir qismidir. Tokugawa Shogunate tashkil etilgandan soʻng, hudud Hiroshima domenining xoldinglari tarkibiga kirdi. Meiji restavratsiyasidan soʻng, hudud 1889-yil 1-aprelda zamonaviy munitsipalitetlar tizimini yaratish bilan Takata tumanidagi qishloqlarga, shu jumladan Yoshida qishlogʻiga aylantirildi. Yoshida 1896-yil 1-yanvarda shahar maqomiga koʻtarildi. Akitakata shahri 2004-yil 1-martda Yoshidaning Koda, Midori, Mukaihara, Takamiya, Yachiyo (barchasi Takata tumanidan) shaharlari bilan birlashishi natijasida tashkil etilgan. Shu sababli, Takata tumani ushbu birlashish natijasida tarqatib yuborildi.

Hukumati 
Akitakata toʻgʻridan-toʻgʻri saylanadigan mer va 16 aʼzodan iborat bir palatali shahar kengashiga ega boʻlgan mer-kengash shakliga ega. Akitakata Hiroshima prefekturasi assambleyasiga bitta nafar aʼzosini qoʻshadi. Milliy siyosat nuqtai nazaridan, shahar Yaponiya parlamenti quyi palatasining Hiroshima 3-okrugiga kiradi.

Iqtisodiyoti 
Akitaka iqtisodiyoti qishloq xoʻjaligi va oziq-ovqat mahsulotlarini qayta ishlashga asoslangan.

Taʼlimi 
Akitakatada shahar hukumati tomonidan boshqariladigan toʻqqizta davlat boshlangʻich maktabi va oltita davlat oʻrta maktabi mavjud. Hiroshima prefekturasi taʼlim kengashi tomonidan boshqariladigan ikkita davlat oʻrta maktabi mavjud.

Manbalar 

Koordinatalar Vikimaʼlumotlarda
Yaponiyaning qirgʻoqboʻyi aholi punktlari
Yaponiyadagi port aholi punktlari
Zuriko Ivanov

Zuriko Amiranovich Ivanov (1955-yil 8-yanvar, Chirchiq – 1999-yil 4-oktyabr, Rossiya) – GRU polkovnigi, Rossiya Federatsiyasi Qahramoni (2000).

Biografiyasi 
Zuriko Ivanov 1955-yil 8-yanvarda Chirchiq shahrida tugʻilgan. 1972-yilda oʻrta maktabni tugatib, Sovet Armiyasi safiga chaqirildi. 1977-yilda Ivanov Ryazan oliy havo-desant qoʻmondonlik maktabini tamomlagan. Afgʻoniston urushi va Tojikistondagi mojaro ishtirokchisi. Birinchi Chechen urushi paytida Ivanov Doku Zavgaevni himoya qilishda qatnashgan va bir nechta suiqasdlarning oldini olishga muvaffaq boʻlgan. Uni tugatgandan soʻng, Moskvaga, GRU markaziy apparatiga xizmatga oʻtkazildi. Ikkinchi Chechen urushi boshida Ivanov yana Shimoliy Kavkazga joʻnatildi. RF Qurolli Kuchlari Bosh shtabining maxsus topshiriqlarini bajargan.

1999-yil 3-oktyabrdan 4-oktyabrga oʻtar kechasi Ivanov guruhi navbatdagi topshiriqni bajarayotib bedarak yoʻqoldi. Uzoq vaqt davomida Ivanov asirlikda ekanligiga ishonishdi, ammo bir muncha vaqt oʻtgach, Ivanovning boshsiz jasadi federal qoʻshinlar vakillariga topshirildi. Maʼlum boʻlishicha, guruh bir guruh jangarilar tomonidan pistirmaga uchragan va oʻldirilgan.

Rossiya Federatsiyasi Prezidentining 2000-yil 19-fevraldagi farmoni bilan polkovnik Zuriko Ivanov vafotidan keyin Rossiya Federatsiyasi Qahramoni unvoni bilan taqdirlandi. Shuningdek, Qizil Yulduz ordeni, Jasorat, Shaxsiy jasorat uchun va bir qator medallar bilan taqdirlangan.

U Rostov-Don shahrida Shimoliy qabristonga dafn qilindi.

Xotirasi 

 Mudofaa vazirining buyrugʻi bilan u abadiy Rossiya Bosh shtabi Bosh boshqarmasining harbiy qismlaridan birining roʻyxatiga kiritilgan.
 2021-yil dekabr oyida V. nomidagi Ryazan gvardiyasi oliy havo-desant qoʻmondonlik bilim yurti hududida qahramon byusti oʻrnatildi. F. Margelova.

Manbalar 

Sovet—Afgʻon urushi odamlari
Qizil Yulduz ordeni sohiblari
1999-yilda vafot etganlar
4-oktyabrda vafot etganlar
Chirchiqda tugʻilganlar
1955-yilda tugʻilganlar
8-yanvarda tugʻilganlar
Kechikiran, Mudurnu

Kechikiran — Turkiyaning Bolu viloyati Mudurnu tumaniga qarashli qishloq. Aholisi 2021-yil hisobiga ko'ra 68 kishi.

Manbalari
Mazhar Alanson

Mahmut Mazhar Alanson (1950-yil 13-fevral) – Turk musiqachisi. Turk pop musicsidagi mashhur MFÖ guruhi MFÖ aʼzosi va aktyori.

Hayoti 
1950-yil 13-fevralda Turkiyaning Anqara shahrida sozandalar oilasida dunyoga kelgan. Uning otasi Davlat filarmoniya orkestrida bosh trubachi boʻlgan. Oʻrta maktabni tamomlagandan soʻng Anqaradagi Davlat konservatoriyasiga oʻqishga kirgan va tomosha sanʼati, xususan (teatr) yoʻnalishga oʻqishga kiragan.

Faoliyati 

Oʻrta maktab yillaridayoq gitara chalishni oʻrgangan. 1966-yilda Mazhar Fuat Güner va Sadiq Kuyas bilan birga „Kaygʻizlar“ guruhini tuzgan. Guruh bilan The Beatles, Crosby, Stills & Nash va The Rolling Stones musiqalarini ijro etishdi va taniqli turk estrada xonandasi Barish Manço bilan hamkorlik qilishgan. Keyinchalik Özkan Uğur guruhga qoʻshilgan va 1972-yilda trio aʼzolarning bosh harflaridan iborat boʻlgan MFÖ jamoasiga asos solishagan. Özkan harbiy xizmatni oʻtayotgan vaqtda, jamoadoshlari Mazhar va Fuat oʻzlarining ilk albomi „Türküz Türkü Çığırız“ („Biz turkmiz, Türkü kuylaymiz“) nomli albomini chiqarishgan.1974-yilda Galip Boransu va Ayhan Sicimoğlu guruhlari qoʻshilishgan va beshlik Ipucu Beşlisi („Clue Quintet“) nomini olgan. Biroq, guruh qisqa vaqtdan keyin tarqab ketgan va MFÖ guruhi yana trio sifatida musiqa koʻylashni davom ettirgan.

1972—1982-yillarda Mazhar Alanson Anqara davlat teatrida aktyor sifatida rol oʻynagan, yirik spektakllarda bir qancha bosh rollarni ijro etgan.

ikkita yakkaxon albom chiqardi: Herşey Çok Güzel Olacak (1999) va Türk Lokumuyla Tatlı Rüyalar (2002).

Turkiyaning eng koʻp koʻrilgan O Ses Türkiye (The Voice turkiy versiyasi) telekoʻrsatuvida sobiq hakamlar hay’ati aʼzosi boʻgan.

Shaxsiy hayoti 
1972-yilda Xeyl Alansonga turmushga chiqgan. Juftlik ikki ta farzandli boʻlishadi, ammo 2003-yilda oilaviy moamolar sabab ajrashishgan. U Istanbuldagi so'fiy Islomiy Jerrahi tariqatining taniqli aʼzosidir.

Diskografiyasi

Yakkaxon albomlar 
 Türk Lokumuyla Tatlı Rüyalar (2002)
 Yazan Aşık (2019)
 Senfoni (2022)

Albomlar 
 Komser Şekspir Original Soundtrack (2001) – Ömer Özgür („Bir Sonsuz Yağmur Yağsa“)
 Nil Kıyısında (2009) – Nil Karaibrahimgil („İlla“)
 Altüst (2014) – Athena („Adımız Miskindir Bizim“)

Filmografiyasi

Film 
 Arkadaşım Şeytan (1988)
 Her Şey Çok Güzel Olacak (1998)
 Hokkabaz (2006)
 Kirpi (2008)
 Pek Yakında (2014, cameo)

Televizion serial 
 Çekirdek Aile (2002)
 Ekmek Teknesi (2002)
 İkinci Bahar
 Küçük Hesaplar (2012)
 Osmanlı Tokadı (2013)

Havolalar 
 
 Official website of MFÖ

Manbalar
Dolayuz (Mudurnu)

Dolayuz — Turkiyaning Bolu viloyati Mudurnu tumaniga qarashli qishloq. Aholisi 2021-yil hisobiga ko'ra 182 kishi.

Manbalari 

Koordinatalar Vikimaʼlumotlarda
Arakichō

Arakichō () – Tokiyoning Shinjuku shahrida joylashgan mahalla. Yotsuya-Sanchome stansiyasi mintaqadagi asosiy temiryoʻl tuguni hisoblanadi. Arakichō Rokkan – bu mahalladagi Mishel rasbariyatining yulduzli restorani hisoblanadi.

Manbalar 

Tokiyo qishloqlari
Shinjuku tumanlari
Rose Christiane Raponda

Rose Christiane Ossouka Raponda (30-iyun 1963-yilda tugʻilgan) 2023-yil yanvardan avgustgacha Gabon Respublikasi vitse-prezidenti boʻlib xizmat qilgan siyosatchi. Shuningdek, u oʻz davlatidagi ilk ayol vitse-prezident hisoblanadi. U dastlab 2020-yil iyuldan 2023-yil yanvargacha Gabon bosh vaziri (davlatning birinchi ayol bosh vaziri) sifatida faoliyat yuritgan.Bundan tashqari Raponda Libreville meri hamda keyinchalik 2020-yildan 2019-yilgacha davlat Mudofaa vaziri boʻlib faoliyat yuritgan.

Oʻtmishi 
Raponda 1963-yil 30-iyunda Farnceville shahrida tugʻilgan. U Mpongve odamlari etnik guruhi aʼzosi hisoblanadi.

Raponda Gabon iqtisodiyot va moliya institutida (Gabonese Institute of Economy and Finance) iqtisod va davlat moliyasi fakultetini bitirgan.

Faoliyati 
Raponda davlat iqtisodiyotining bosh direktori hamda Gabon uy-joy banki bosh direktor oʻrinbosari lavozimlarida ishlagan. U 2012-yil fevraldan 2014-yil yanvargacha Iqtisodiyot va moliya vaziri sifatida faoliyat yuritgan.

Raponda 2014-yil 26-yanvarda Gabon demokratik partiyasi vakili sifatida saylovda ishtirok etadi va poytaxt shahar Libreville meri etib saylanadi. U 1956-yildan beri bu lavozimni egallagan birinchi ayol edi va 2019-yilgacha xizmat qildi. U, shuningdek, Afrika birlashgan shaharlari va mahalliy hukumatlari (United Cities and Local Governments of Africa) tashkiloti prezidenti boʻlgan.

2019-yil 12-fevralda Raponda prezident Ali Bongo Ondimba tomonidan Gabon mudofaa vaziri etib tayinlandi hamda 2016-yildan beri bu lavozimda xizmat qilib kelayotgan va Bongo oilasi aʼzosi hisoblangan Etienne Massard Kabinda Makagani oʻrnini egalladi. 2020-yil 16-iyulda esa Julien Nkoghe Bekale isteʼfoga chiqqandan soʻng u Gabon bosh vaziri etib tayinlandi. U bu lavozimni egallagan birinchi ayol hisoblanadi. Uning tayinlanishi Gabonda boʻlib oʻtgan muvaffaqiyatsiz davlat toʻntarishidan keyingi Ondimba tomonidan vazirlar mahkamasida amalga oshirilgan toʻrtinchi oʻzgarish boʻldi va bu holat COVID-19 pandemiyasi tufayli ham salomatlik, ham iqtisodiy inqirozlar paydo boʻlgan, shuningdek, mamlakatning asosiy resurslaridan biri boʻlgan neft narxining pasayayotgan davrida yuz berdi.

Manbalar 

|-

|-

1963-yilda tugʻilganlar
Librevillelik odamlar
Gabon bosh vazirlari
Gabon vitse-prezidentlari
Gabon Mudofaa vazirlari
Gabon Moliya vazirlari
Gabondagi merlar
Gabon demokratik partiyasi siyosatchilari
ayol Mudofaa vazirlar
ayol Moliya vazirlar
Gabon hukumatidagi ayol vazirlar
ayol merlar
Afrikadagi ayol bosh vazirlar
Massejioun

Massejioun — Togo Respublikasi Kara regioni Bassar prefekturasida joylashgan qishloq.

Manbalar

Havolalar 
 Maplandia.com saytida sunʼiy yoʻldoshdan olingan tasvir
Kara regionidagi aholi punktlari 
Bassar prefekturasi
Abdimurod Bozorov

Abdimurod Bozorov (1953-yil, 2-avgust; Qashqadaryo viloyati, Qamashi tumani) — Oʻzbekiston qahramoni, „El-yurt hurmati“ ordeni sohibi.

Tarjimai holi
Abdimurod Bozorov 1953-yilning 2-avgust kuni Qashqadaryo viloyati Qamashi tumanida tugʻilgan. Qamashi tumanidagi „Abdi Bozor oʻgʻli“ fermer xoʻjaligining rahbari hisoblanadi. Mazkur fermer xoʻjaligi 2014-yilda tashkil etilgan.

Mukofotlari
Mehnat shuhrati ordeni (1999-yil)
El-yurt hurmati ordeni (2008-yil)
„Oʻzbekiston Respublikasida xizmat koʻrsatgan qishloq xoʻjaligi xodimi“ unvoni (2011-yil} 
Oʻzbekiston qahramoni (2014-yil)

Manbalar

Adabiyotlar